Javaslat A TANÁCS RENDELETE a Vizcayai-öbölben élő szardellára vonatkozó halászati lehetőségeknek a 2014/15-ös halászati idény tekintetében történő meghatározásáról /* COM/2014/0454 final - 2014/0211 (NLE) */





INDOKOLÁS 1. A JAVASLAT HÁTTERE A halászati lehetőségekről szóló, minden év második felében elfogadott tanácsi rendeletek a Vizcayai-öböl tekintetében már nem rendelkeznek a teljes kifogható szardellamennyiségről, mivel biológiai jellemzőiből adódóan az állomány más éves ciklusba tartozik, és a vonatkozó tudományos szakvélemény kibocsátása is más ütemezés szerint történik. A teljes kifogható szardellamennyiséget minden év júliusa körül kell meghatározni. A Tanács a 713/2013/EU tanácsi rendelettel megállapította az említett állományt kiaknázó halászatra a 2013. július 1. és 2014. június 30. közötti időszakban alkalmazandó teljes kifogható mennyiséget. Most az elkövetkező 12 hónapra vonatkozóan is meg kell határozni a teljes kifogható mennyiséget és annak az érintett tagállamok közötti elosztását. 2. AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI Figyelemmel a közös halászati politikának a 2013. december 11-i 1380/2013/EU európai parlamenti és tanácsi rendeletben rögzített célkitűzéseire, a halászati lehetőségeket a rendelkezésre álló tudományos szakvélemények alapján, a biológiai és a társadalmi-gazdasági vonatkozások figyelembevételével, valamint a halászati ágazatokkal szembeni méltányos bánásmód biztosításával kell megállapítani. A Vizcayai-öböl szardellaállománya tekintetében a tudományos szakvélemény a 2014. július 1. és 2015. június 30. közötti halászati idényre vonatkozik. A Nemzetközi Tengerkutatási Tanács (ICES) előzetes szakvéleményének becslése szerint a Vizcayai-öböl szaporodóképes szardellaállományának 2014. évi biomasszája az ívás idején 66 158 tonna. A Bizottság 2009-ben rendeletjavaslatot terjesztett elő a Vizcayai-öbölben élő szardellaállomány kezelésére és halászatára vonatkozó hosszú távú terv létrehozásáról; a javasolt teljes kifogható mennyiség az említett rendeletjavaslaton alapul. Ezért a 2014/2015-ös halászati idényre helyénvaló 20 100 tonnás teljes kifogható mennyiséget rögzíteni, amely a korábbi teljes kifogható mennyiséghez képest hozzávetőleg 18 %-os növekedést jelent. Tekintettel arra, hogy a halászati idény 2014. július 1-jén kezdődik, a teljes kifogható mennyiséget indokolt mielőbb elfogadni. Végezetül meg kell jegyezni, hogy 2013. január 1-jén hatályba lépett az 1380/2013/EU rendelet. 15. cikke értelmében a Vizcayai-öbölben folytatott szardellahalászatra 2015. január 1-jétől vonatkozni fog az összes fogás kirakodására vonatkozó kötelezettség („kirakodási kötelezettség”), így mindazok a szabályok, amelyek a szóban forgó halászatban tevékenységet folytató halászokat a fogások visszadobására késztették, az említett naptól nem lesznek alkalmazandók. 2014/0211 (NLE) Javaslat A TANÁCS RENDELETE a Vizcayai-öbölben élő szardellára vonatkozó halászati lehetőségeknek a 2014/15-ös halászati idény tekintetében történő meghatározásáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 43. cikke (3) bekezdésére, tekintettel az Európai Bizottság javaslatára, mivel: (1) A 1380/2013/EU európai parlamenti és tanácsi rendelet[1] előírja, hogy a védelmi intézkedéseket a rendelkezésre álló tudományos, műszaki és gazdasági szakvélemények, többek között – amennyiben releváns – a Halászati Tudományos, Műszaki és Gazdasági Bizottságtól (HTMGB) kapott szakvélemények figyelembevételével kell elfogadni. (2) A Tanács feladata, hogy intézkedéseket fogadjon el a halászati lehetőségek meghatározására és elosztására vonatkozóan, beleértve – adott esetben – bizonyos, azokkal funkcionálisan összefüggő feltételeket is. A halászati lehetőségeket úgy kell elosztani a tagállamok között, hogy minden tagállam számára viszonylag stabil halászati tevékenység legyen biztosítható valamennyi halállomány, illetve halászat tekintetében, valamint kellően figyelembe kell venni a közös halászati politikának az 1380/2013/EU rendeletben meghatározott célkitűzéseit. (3) A teljes kifogható mennyiségeket a rendelkezésre álló tudományos szakvélemények alapján, valamint a biológiai és társadalmi-gazdasági vonatkozások figyelembevételével kell megállapítani, biztosítva eközben az egyes halászati ágazatokkal szembeni méltányos bánásmódot. (4) A Nemzetközi Tengerkutatási Tanács (ICES) előzetes szakvéleményének becslése szerint a Vizcayai-öböl szaporodóképes szardellaállományának 2014. évi biomasszája az ívás idején 66 158 tonna. A Bizottság 2009-ben rendeletjavaslatot terjesztett elő a Vizcayai-öbölben élő szardellaállomány kezelésére és halászatára vonatkozó hosszú távú terv létrehozásáról. Az említett javaslat alapján a 2014/2015-ös halászati idényre helyénvaló 20 100 tonnás teljes kifogható mennyiséget megállapítani, amely a korábbi teljes kifogható mennyiséghez képest hozzávetőleg 18 %-os növekedést jelent. (5) A 847/96/EK tanácsi rendelet[2] 2. cikkével összhangban meg kell határozni, hogy a hivatkozott rendeletben foglalt intézkedések milyen mértékben vonatkozzanak a Vizcayai-öböl szardellaállományára. (6) A Vizcayai-öbölben folytatott szardellahalászat 2015. január 1-jétől az 1380/2013/EU rendelet 15. cikke (1) bekezdésének a) pontjában előírt kirakodási kötelezettség hatálya alá fog tartozni, így az említett rendeletben meghatározott feltételek szerint a szóban forgó halászat keretében ejtett fogásokat a fedélzeten kell tartani, nyilvántartásba kell venni, ki kell rakodni és bele kell számítani a kvótákba. (7) A 2014/2015-ös halászati idény kezdetére való tekintettel és a fogások éves bejelentése céljából indokolt előírni, hogy ez a rendelet a közzétételét követően a lehető leghamarabb hatályba lépjen és 2014. július 1-jétől legyen alkalmazandó, ELFOGADTA EZT A RENDELETET: 1. cikk A szardellára vonatkozó halászati lehetőségek a Vizcayai-öbölben A 218/2009/EK európai parlamenti és tanácsi rendeletben[3] meghatározott ICES VIII alterület szardellaállományára vonatkozó teljes kifogható mennyiség (TAC) és annak tagállamok közötti elosztása a 2014. július 1. és 2015. június 30. közötti halászati idényre a következőképpen alakul (élőtömegtonnában): Faj: || Szardella Engraulis encrasicolus || ICES-övezet: || VIII (ANE/08.) Spanyolország || 18 090 || || Analitikai TAC Franciaország || 2 010 || EU || 20 100 || || || TAC || 20 100 || 2. cikk A halászati lehetőségek kiosztására vonatkozó különös rendelkezések A halászati lehetőségeknek az 1. cikkben meghatározott, tagállamok közötti elosztása nem érinti a következőket: a) az 1380/2013/EU rendelet 16. cikkének (8) bekezdése alapján végrehajtott cserék; b) az 1224/2009/EK tanácsi rendelet[4] 37. cikke alapján végrehajtott levonások és újraelosztások; c) az 1006/2008/EK tanácsi rendelet[5] 10. cikkének (4) bekezdése alapján végrehajtott újraelosztások; d) a 847/96/EK rendelet 3. cikke szerint engedélyezett további kirakodások; e) a 847/96/EK rendelet 4. cikkével összhangban visszatartott mennyiségek; f) az 1224/2009/EK rendelet 105., 106. és 107. cikke alapján végrehajtott levonások; g) a 43/2014/EK tanácsi rendelet[6] 20. cikke szerinti kvótaátadások és -cserék. 3. cikk A mennyiségek éves kezelése A 847/96/EK rendelet alkalmazásában az (1) bekezdésben említett állomány az analitikai célokra kifogható mennyiség hatálya alá tartozik. Az említett rendelet 3. cikkének (2) és (3) bekezdése, valamint 4. cikke alkalmazandó. 4. cikk A fogások és járulékos fogások 2015. január 1-je előtti kirakodása Az 1. cikkben említett állományokból származó halak 2014. július 1-jétől 2014. december 31-ig csak akkor tarthatók a fedélzeten, illetve csak akkor rakodhatók ki, ha: a) a fogásokat kvótával rendelkező tagállam lobogója alatt közlekedő hajók ejtették, és ez a kvóta még nincs kimerítve; vagy b) a fogások olyan uniós kvótából való részesedésnek felelnek meg, amelyet nem osztottak el kvótaként a tagállamok között, és a szóban forgó uniós kvóta még nincs kimerítve. 5. cikk Adatküldés Amikor a tagállamok az 1224/2009/EK rendelet 33. és 34. cikke alapján a Bizottsághoz benyújtják a halászott állományok kirakodott mennyiségeire vonatkozó adatokat, az „ANE/08.” állománykódot használják. 6. cikk Hatálybalépés Ez a rendelet az Európai Unió Hivatalos Lapjában való kihirdetését követő napon lép hatályba. Ezt a rendeletet 2014. július 1-jétől 2015. június 30-ig kell alkalmazni. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, -án/-én. a Tanács részéről az elnök [1] Az Európai Parlament és a Tanács 2013. december 11-i 1380/2013/EU rendelete a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.). [2] A Tanács 1996. május 6-i 847/96/EK rendelete a teljes kifogható mennyiség és kvóták éves kezelésére vonatkozó kiegészítő feltételek bevezetéséről (HL L 115., 1996.5.9., 3. o.). [3] Az Európai Parlament és a Tanács 2009. március 11-i 218/2009/EK rendelete az Atlanti-óceán északkeleti részén halászatot folytató tagállamok névleges fogási statisztikájának benyújtásáról (HL L 87., 2009.3.31., 70. o.). [4] A Tanács 2009. november 20-i 1224/2009/EK rendelete a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről (HL L 343., 2009.12.22., 1. o.). [5] A Tanács 2008. szeptember 29-i 1006/2008/EK rendelete a közösségi halászhajók közösségi vizeken kívül folytatott halászati tevékenységeinek engedélyezéséről és a harmadik országok hajóinak közösségi vizekhez való hozzáféréséről, valamint a 2847/93/EGK és az 1627/94/EK rendelet módosításáról, továbbá a 3317/94/EK rendelet hatályon kívül helyezéséről (HL L 286., 2008.10.29., 33. o.). [6] A Tanács 2014. január 20-i 43/2014/EU rendelete egyes halállományok és halállománycsoportok tekintetében az uniós vizeken, valamint az uniós hajók tekintetében egyes nem uniós vizeken alkalmazandó halászati lehetőségeknek a 2014. évre történő meghatározásáról (HL L 24., 2014.1.28., 1. o.).